paragraph_text: Posvetio se izučavanju jezika, a kao veliki štovatelj materinske riječi sakupljao je pojedinosti u (osobito goranskim) govorima. Napravio je gramatiku delničkoga jezika, sakupljao i izdao knjigu narodnih pripovijedaka na delničkom, karlovačkom i lokvarskom govoru 1899. godine. Za njegove zasluge za znanost izabrala ga je 1901. Jugoslavenska akademija znanosti i umjetnosti u Zagrebu za dopisnog člana.